stanford-oval/wikipedia huggingface dataset:
Chester Conklin

| Chester Conklin |
| --- | --- |
 Chester Conklin vuonna 1919.
Henkilötiedot
Syntynyt: 11. tammikuuta 1886 Oskaloosa, Iowa, Yhdysvallat
Kuollut: 11. lokakuuta 1971 (85 vuotta) Woodland Hills, Kalifornia
Ammatti:  näyttelijä
Näyttelijä
 Nimikirjoitus
Aiheesta muualla
IMDb 
Elonet
Chester Conklin (11. tammikuuta 1886 Oskaloosa, Iowa – 11. lokakuuta 1971 Woodland Hills, Kalifornia) oli yhdysvaltalainen näyttelijä. Hän oli klovnina sirkuksessa ennen siirtymistään Mack Sennettin Keystone-studion palvelukseen näyttelijäksi vuonna 1913. Keystonella Conklin näytteli muun muassa Keystone Kops -sarjan elokuvissa.
Conklinin kerrotaan auttaneen myös Keystonella näytellyttä Charles Chaplinia kulkurin asun luomisessa, mutta asian todenperäisyydestä ei ole varmuutta. Keystonelta lähdettyään Conklin näytteli 1920-luvun lopulla W. C. Fieldsin parina Paramount Picturesin elokuvasarjassa. Myöhemmin hän näytteli muun muassa Chaplinin elokuvissa Nykyaika (1936) ja Diktaattori (1940). Conklinin viimeiseksi elokuvaksi jäi Kova panos Dodge Cityssä vuodelta 1966. Conklin on saanut tähden Hollywood Walk of Famelle.
Eva Topelius

| Eva Topelius |
| --- | --- |
 Eva Acke 1920-luvulla.
Henkilötiedot
Koko nimi:  Eva Maria Topelius
Syntynyt: 4. syyskuuta 1855 Uusikaarlepyy
Kuollut: 24. maaliskuuta 1929 (73 vuotta) Vaxholm, Ruotsi
Eva Maria Topelius (myöh. Andersson, vuodesta 1904 Acke; 4. syyskuuta 1855 Uusikaarlepyy – 24. maaliskuuta 1929 Vaxholm, Ruotsi) oli suomalainen taidemaalari. Topelius opiskeli Suomen Taideyhdistyksen piirustuskoulussa 1872–1873, Kööpenhaminassa 1883 ja Pietarissa 1884. Hän maalasi muutamana kesänä Ahvenanmaalla Victor Westerholmin vetämässä Önningebyn taiteilijasiirtokunnassa.
Topeliuksen isä oli kirjailija Zacharias Topelius. Hänen puolisonsa oli vuodesta 1891 ruotsalainen taiteilija J. A. G. Acke, joka työskenteli Önningebyssä. Vähävarainen taiteilijapariskunta asui 1890-luvulla ajoittain Sipoossa Zacharias Topeliuksen luona. Tämän kuoltua he rakennuttivat Vaxholmiin perintörahoilla ateljeekodin Villa Akleja vuonna 1901. Heidän ottopoikansa oli urheilija, olympiavoittaja Fausto Acke.
Kirjallisuutta

Konttinen, Riitta: ”Topelius-Andersson, Eva (1855–1929)”, Suomen kansallisbiografia, osa 9, s. 875–876.  Helsinki:  Suomalaisen Kirjallisuuden Seura, 2007.  ISBN 978-951-746-450-5.  / Teoksen verkkoversio.
Aiheesta muualla

Eva Maria Acke-Topelius taiteilijatietosanakirja Amandassa (ruotsiksi)
Chester Brown

Chester Brown vuonna 2005.
Chester Brown (s. 16. toukokuuta 1960 Montreal, Quebec, Kanada) on kanadalainen sarjakuvapiirtäjä. Hän on tehnyt omaelämäkerrallisia sarjakuvia. Hänen teoksistaan on suomennettu Ed - iloinen klovni (Ed the Happy Clown), En koskaan pitänyt sinusta (I Never Liked You) ja Playboy-tarinoita (The Playboy). Brownin teoksia julkaisee Pohjois-Amerikassa Drawn and Quarterly. Suomessa teoksia on kustantanut Like ja Huuda Huuda.
Epeiroksenmolossi

| Epeiroksenmolossi |
| --- | --- |

Avaintiedot
Alkuperämaa:   Kreikka
Määrä:  Suomessa ei yhtään
Rodun syntyaika:  1600–1100 eaa.
Alkuperäinen käyttö:  laumanvartija, omaisuuden vartiointi
Nykyinen käyttö:  laumanvartija, vahtikoira
Muita nimityksiä:  Molossós tis Ipeírou, Greek Molossus, Hellenic Molossian Dog, Molossus of Epirus, Molosser från Epirus, Epirus Mastiff, Grecian Mastiff
FCI-luokitus:  ei FCI-rotu KOH: 2 Pinserit, snautserit, molossikoirat ja sveitsinpaimenkoirat alaryhmä 2.2 Vuoristokoirat
Ulkonäkö
Paino:  suhteessa säkäkorkeuteen; tulee antaa vaikutelma kiinteästä ja voimakkaasta koirasta
Säkäkorkeus:  uros 66–75 cm narttu 64–74 cm
Väritys:  keltainen, kullanruskea, punainen, riistanvärinen, sudenharmaa, musta, black&tan tai brindle; mustalla maskilla tai ilman
Epeiroksenmolossi (kreik. Μολοσσός της Ηπείρου, Molossós tis Ipeírou) on kreikkalainen koirarotu. Kynologikós Ómilos Elládos (KOE) eli Kreikan Kennelliitto on tunnustanut sen virallisesti ja se saa täten osallistua Kreikassa järjestettäviin kansallisiin näyttelyihin.
Ulkomuoto

Epeiroksenmolossi on kookas ja tiivisrakenteinen. Sen pää on kookas, suorakaiteenmuotoinen ja voimakas. Runko on voimakas ja vahvaluustoinen. Karvapeite on keskipitkä, tiheä ja suora; rungossa se on n. 5–6 cm pitkää ja muualla hieman lyhyempää. Väritys vaihtelee paljon: se voi olla keltainen, kullanruskea, punainen, riistanvärinen, sudenharmaa, musta, black & tan, ruskeabrindle tai mustabrindle, mutta sen tulee kuitenkin aina olla yksivärinen. Vain pieni valkoinen pilkku rinnassa ja valkoiset varpaanpäät sallitaan, mutta ihanne on niin vähän valkoista kuin mahdollista. Musta maski sallitaan. Urosten säkäkorkeus on 66–75 cm ja narttujen 64–74 cm.
Luonne ja käyttäytyminen

Epeiroksenmolossi on uskollinen, älykäs, tasapainoinen. Se on kiintynyt omistajaansa ja ystävällinen tuttavapiirin ihmisiä kohtaan.
Alkuperä

Rotu on kotoisin Epeiroksen periferiasta, jossa paikalliset molossit kasvattivat sitä n. 1600–1100 eaa. Koko nykyinen molossikoirien ryhmä on saanut nimensä heiltä ja ennen kaikkea heidän koiriltaan, joista niiden uskotaan polveutuvan. Epeiroksenmolossin uskotaan olevan näiden alkuperäisten kreikkalaisten molossikoirien, kaikkien molossikoirien kantarodun, suora jälkeläinen. Se on suojellut lampaita, vuohia ja karjaa petojen hyökkäyksiä vastaan jo tuhansien vuosien ajan, ja se kuuluu samaan sudenväristen vuoristokoirien ryhmään kuin esimerkiksi erittäin samankaltainen sarplaninac.
Execute the Fact

| Execute the Fact Dauntless |
| --- | --- | --- |

Studioalbumin tiedot
 Julkaistu: 1. maaliskuuta 2007
 Tuottaja(t): Ville Sorvali & Dauntless
 Tyylilaji: thrash metal, death metal
 Kesto: 37.28
 Levy-yhtiö: Firebox
Listasijoitukset
  Suomen virallinen lista: 40.
Dauntlessin muut julkaisut
| Obey – Erase – Obey (demo) 2005 | Execute the Fact 2007 | Death Row Poet 2009 |
Execute the Fact on helsinkiläisen death/thrash metal -yhtye Dauntlessin ensimmäinen albumi, ja sen julkaisi Firebox Records.
Albumi nousi Suomen virallisen listan sijalle 40.
Kappaleet

Ruins – 4.10
Shelter Equals Grave – 3.25
Born Controlled – 4.41
Flow of Fortune – 3.02
Blindfolded Solutions – 4.08
Body Open Wide – 4.00
Sickest Victory – 3.43
Suffocated Voice – 4.16
Four Walls United – 6.03
Kokoonpano

Ari Nieminen – laulu
Sami Helle – kitara ja laulu
Riku Katainen – kitara
Olli Määttä – basso
Arto Vesander – rummut
Arvostelut

Desibeli.net:
Imperiumi: 8/10
The Metal Forge:
Aiheesta muualla

Yhtyeen viralliset kotisivut (Arkistoitu – Internet Archive)
Albumi Execute the Fact Encyclopaedia Metallum -sivustolla (englanniksi)
Exciter (albumi)

| Exciter Depeche Mode |
| --- | --- | --- |

Studioalbumin tiedot
 Äänitetty : Lontoossa, Santa Barbarassa ja New Yorkissa
 Julkaistu: 14. toukokuuta 2001
 Tuottaja(t): Mark Bell
 Tyylilaji: Synthpop, alternative rock, Alternative dance, Downtempo, electronic rock
 Kesto: 56.40
 Levy-yhtiö: Mute Records
Listasijoitukset
  2. (fyysiset albumit)
Depeche Moden muut julkaisut
| The Singles 86>98 (1998) | Exciter (2001) | Remixes 81 - 04 (2004) |
Singlet albumilta Exciter
 ”Dream On” Julkaistu: 23. huhtikuuta 2001  ”I Feel Loved” Julkaistu: 30. huhtikuuta 2001  ”Freelove” Julkaistu: 11. marraskuuta 2001  ”Goodnight Lovers” Julkaistu: 11. helmikuuta 2002
Exciter on Depeche Moden kymmenes albumi, joka julkaistiin 14. toukokuuta 2001. Levyn tuotti Björkin kanssa usein yhteistyötä tehnyt Mark Bell, joka tunnetaan myös LFO:sta. Levyn hiteiksi nousivat ”Dream On” ja ”I Feel Loved”. Levy ei menestynyt juurikaan Euroopan ulkopuolella.
Levy päätyi parhaimmillaan Suomen virallisen listan toiselle sijalle ja myi kultaa. Albumia on myyty maailmanlaajuisesti noin 3 miljoonaa kappaletta.selvennä
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | "Dream On" | 4.19 |  |  |  |  |  |  |  |
| 2. | "Shine" | 5.32 |  |  |  |  |  |  |  |
| 3. | "The Sweetest Condition" | 3.42 |  |  |  |  |  |  |  |
| 4. | "When The Body Speaks" | 6.01 |  |  |  |  |  |  |  |
| 5. | "The Dead Of Night" | 4.50 |  |  |  |  |  |  |  |
| 6. | "Lovetheme" | 2.02 |  |  |  |  |  |  |  |
| 7. | "Freelove" | 6.10 |  |  |  |  |  |  |  |
| 8. | "Comatose" | 3.24 |  |  |  |  |  |  |  |
| 9. | "I Feel Loved" | 4.20 |  |  |  |  |  |  |  |
| 10. | "Breathe" | 5.17 |  |  |  |  |  |  |  |
| 11. | "Easy Tiger" | 2.05 |  |  |  |  |  |  |  |
| 12. | "I Am You" | 5.10 |  |  |  |  |  |  |  |
| 13. | "Goodnight Lovers" | 3.48 |  |  |  |  |  |  |  |
Kokoonpano

Dave Gahan – laulu
Andrew Fletcher – syntetisaattorit
Martin Gore – kitara, syntetisaattorit, taustalaulu
Christian Eigner – rummut
Arvostelut

Soundi:
Aiheesta muualla

Exciter Discogsissa. (englanniksi)
Ettore Bassi

Ettore Bassi on italialainen näyttelijä. Hän esittää Davide Riveraa, Rexin isäntää, sarjassa Poliisikoira Rex.
Aiheesta muualla

Ettore Bassi Internet Movie Databasessa. (englanniksi)
Familiaalinen dysautonomia

Familiaalinen dysautonomia on geneettinen sairaus, joka vahingoittaa autonomisen hermoston solujen toimintaa. Se on primaarin dysautonomian perinnöllinen muoto. Sairautta esiintyy lähinnä aškenasijuutalaisilla, joista sitä sairastaa noin yksi henkilö 3 700:sta. Muissa väestöissä sairaus on äärimmäisen harvinainen.
Familiaalisen dysautonomian oireet alkavat varhaislapsuudessa. Oireina voivat olla hypotonia, ruokkimisvaikeudet, heikko kasvu, kyyneleettömyys, toistuvat hengitystieinfektiot ja ruumiinlämmön säätelyn vaikeudet. Useimmilla sairastuneilla kävelyn ja puheen oppiminen on viivästynyttä, mutta kaikilla kehitysviiveitä ei todeta. Noin joka kolmas sairastunut lapsi kärsii oppimisvaikeuksista. Kouluikäisillä lapsilla voi esiintyä yökastelua, oksentelua, alentunutta kivuntuntoa, alentunutta kykyä aistia lämpötilanvaihteluita, tasapainovaikeuksia ja skolioosia. Heillä on myös kasvanut luunmurtumien riski. Familiaaliseen dysautonomiaan liittyy sydänongelmia ja munuaisten toimintahäiriöitä. Sairastuneilla on huonosti toimiva verenpaineen säätely. Tämä voi aiheuttaa ortostaattisen hypotension, jolloin seisomaan noustessa verenpaine laskee voimakkaasti. Tämän seurauksena esiintyy huimausta, näköhäiriöitä ja pyörtymistä.
Familiaalista dysautonomiaa sairastavilla henkilöillä on usein aikuistuttuaan pahenevia tasapainovaikeuksia ja ongelmia avustamattomassa kävelyssä. Nuoruusiällä tai nuoressa aikuisuudessa voi myös esiintyä toistuvista infektioista johtuvia keuhkovaurioita ja näköhermojen atrofiasta johtuvaa näköaistin heikkenemistä. Familiaalisella dysautonomialla on autosomaalinen, peittyvä periytymistapa. Sitä aiheuttavat ELP1-geenin mutaatiot.
Croydon

| Croydon |
| --- | --- |
 Croydonin sijainti Lontoossa.
Kaupunki:  Lontoo
Muodollinen kreivikunta:  Suur-Lontoo
Koordinaatit:  51°22′16″N, 0°05′56″W
Pinta-ala:  86,4947 km2
Väkiluku:  385 346  (2018)
Lähialueet:  Lambeth, Southwark, Lewisham, Bromley, Tandridge, Reigate and Banstead, Sutton, Merton
 fiCroydon 
Croydon (London Borough of Croydon) on yksi Lontoon 32:sta kaupunkipiiristä ja sijaitsee kaupunkialueen eteläosassa. Sen pinta-ala on 87 neliökilometriä, ja siellä asui vuonna 2017 noin 385 000 ihmistä, enemmän kuin missään muussa Lontoon kaupunkipiirissä. Siellä on paljon kaupan alan työpaikkoja ja toimistoja.
Croydoniin pääsee paikallisjunilla, busseilla ja raitiovaunulla. Etelä-Lontoon pikaraitiotiejärjestelmän Tramlinkin keskuspaikka on Croydonissa. London Overgroundin East London Line on kulkenut West Croydonin aseman kautta vuodesta 2010 alkaen.
Command & Conquer: Sole Survivor

| Command & Conquer: Sole Survivor |
| --- | --- |

Pelisarja:  Command & Conquer
Julkaistu:  1996
Lajityyppi:  strategiapeli (en)
Pelimuoto:  yksinpeli ja moninpeli
Alusta:  Microsoft Windows
Lisää peliartikkeleitaVideopelien teemasivulla
Sole Survivor on verkkopeli, jossa toimitaan yksin tai joukkueessa ja yritetään pitää viholliset kurissa. Keräämällä laatikoita yksikkö paranee, tulee nopeammaksi, sen tulinopeus paranee tms. Sole Survivorin musiikki on peräisin aiemmista C&C-peleistä remixeinä, mm. Hell March remix ja No Mercy remix.
Ettelbréck

| Ettelbréck Ettelbrück |
| --- | --- |
 vaakuna
 Ettelbréckin kunnan sijainti (oranssi) Luxemburgissa ja Diekirchin kantonissa (punainen).
 Koordinaatit: 49°36′42″N, 6°7′48″E 
Valtio:  Luxemburg
Alue:  Diekirchin alue
Kantoni:  Diekirch
Hallinto:  
 – Hallinnon tyyppi:  Kunta
 – Pormestari:  Jean-Paul Schaaf
Pinta-ala:  
 – Kokonaispinta-ala:  15,2 km²
Korkeus:  264 m
Väkiluku (2021)  (arvio):  9 246
 – Väestötiheys:  609 as./km²
 
 www.ettelbruck.lu 
Infobox OKVirheellinen NIMI-arvo: 
Ettelbréck (ransk. Ettelbruck; saks. Ettelbrück) on kaupunki Luxemburgissa, Diekrichin kantonissa. Vuoden 2021 arvion mukaan kaupungissa oli noin 9 250 asukasta, kun vuoden 2011 väestönlaskennassa asukkaita oli noin 7 800. Kaupunki on maan pohjoisosan koulutuksellinen ja lääketieteellinen keskus.
Kaupungissa sijaitsee Pyhän Annan nimeä kantava tyttöjen sisäoppilaitos, joka on perustettu 1852, sekä valtiollinen maatalousoppilaitos, joka on perustettu 1883. Keskussairaala perustettiin 1855 ja se toimii nykyään neurologis-psykiatrisena osastona. Ranskaan natsimiehitystä paennut luxemburgilainen kommunistipoliitikko Louis Charles Marx perusti kaupunkiin kirurgisen sairaalan 1936, joka avattiin uudelleen ranskankielisellä nimellä Nouvel Hôpital St Louis vuonna 2003.
Toisessa maailmansodassa Saksa valtasi Ettelbréckin 10. toukokuuta 1940. Yhdysvaltojen joukot vapauttivat kaupungin 11. syyskuuta 1944. Saksa valtasi sen takaisin 10. joulukuuta, mutta vihdoin Ardennien taistelussa liittoutuneet voittivat 25. joulukuuta yhdysvaltalaisen kenraali George S. Pattonin johdolla.
Kaupunkiin on avattu George S. Pattonin museo.[lähde? ] Maan kansallislaulu Ons Heemecht, Kotimaamme, on laulettu julkisesti ensi kerran Ettelbréckissä vuonna 1864.[lähde? ] Jalkapallojoukkue on FC Etzella Ettelbruck.
Aiheesta muualla

Kuvia tai muita tiedostoja aiheesta Ettelbréck Wikimedia Commonsissa
Diekirchin alueen kunnat
Beckerich
Bettendorf
Boulaide
Bourscheid
Clervaux
Dikrech
Ell
Esch-sur-Sûre
Erpeldange
Ettelbréck
Feulen
Goesdorf
Grosbous
Kiischpelt
Lac de la Haute-Sûre
Mertzig
Parc Hosingen
Préizerdaul
Putscheid
Rambrouch
Redange
Reisdorf
Saeul
Schieren
Tandel
Troisvierges
Useldange
Vallée de l'Ernz
Vianden
Vichten
Wahl
Weiswampach
Wiltz
Wincrange
Winseler
Fenokopio

Fenokopio tarkoittaa sitä, että yksilö tai yksilön osa kehittyy ilmiasultaan kohti eri peruasua kuin omaansa, kohden jotakin yleensä geenimutaatiosta johtuvaa ominaisuutta, vaikka sillä ei ole tuota geenimutaatiota. Se ei muuta peruasua eikä periydy.
Eva Vrabcová-Nývltová

| Mitalit | Mitalit | Mitalit |  |
| --- | --- | --- | --- |
|  Eva Vrabcová-Nývltová |  Eva Vrabcová-Nývltová |  Eva Vrabcová-Nývltová |  |
Maa:   Tšekki
Naisten yleisurheilu
| EM-kilpailut  | EM-kilpailut  | EM-kilpailut  |  |
|  Pronssia | Berliini 2018 | maraton |  |
Eva Vrabcová-Nývltová (s. 6. helmikuuta 1986 Trutnov) on tšekkiläinen kestävyysjuoksija ja aiempi maastohiihtäjä.
Maastohiihto

Hiihdon nuorten MM-kilpailuissa Strynissä vuonna 2004 Vrabcová-Nývltová oli mukana Tšekin hopeaa saavuttaneessa viestijoukkueessa. Kranjissa vuonna 2006 Vrabcová-Nývltová saavutti hopeaa 5 kilometrin perinteisen hiihtotavan kilpailussa ja pronssia 10 kilometrin yhdistelmäkilpailussa. Vrabcová-Nývltová on osallistunut kuusiin aikuisten MM-kilpailuihin. Oberstdorfin MM-kilpailuissa 2005, Sapporon MM-kilpailuissa 2007 sekä Liberecin MM-kilpailuissa 2009 hän ei sijoittunut 30 parhaan joukkoon. Oslon MM-kilpailuissa 2011 hän oli 30 kilometrin vapaan hiihtotavan yhteislähtökilpailussa 29:s ja parisprintissä 12:s Ivana Janečkován kanssa. Val di Fiemmen MM-kilpailuissa 2013 hän oli 30 kilometrin perinteisen hiihtotavan yhteislähtökilpailussa 26:s, parisprintissä 14:s Petra Novákován kanssa ja Tšekin viestijoukkueen mukana 12:s. Falunin MM-kilpailuissa 2015 hän oli 30 kilometrin perinteisen kilpailussa yhdeksäs, 15 kilometrin yhdistelmäkilpailussa kymmenes ja 10 kilometrin vapaan hiihtotavan kilpailussa 23:s.
Vrabcová-Nývltová on osallistunut kolmiin talviolympialaisiin. Torinossa 2006 hän ei sijoittunut 40 parhaan joukkoon käymissään kilpailuissa. Vancouverin olympialaisissa 2010 hän oli Tšekin viestijoukkueen mukana 12:s ja perinteisen hiihtotavan sprintissä 33:s. Sotšin olympialaisissa 2014 hän sijoittui 30 kilometrin vapaan hiihtotavan yhteislähtökilpailussa viidenneksi, 15 kilometrin yhdistelmäkilpailussa 11:nneksi, 10 kilometrin perinteisen hiihtotavan kilpailussa 21:nneksi ja viestissä kymmenenneksi.
Maastohiihdon maailmancupissa Vrabcová-Nývltová kilpaili ensimmäisen kerran Nové Městossa tammikuussa 2005 sijoittuen 10 kilometrin vapaan hiihtotavan kilpailussa 54:nneksi. Ensimmäiset maailmancupin pisteensä hän saavutti tammikuussa 2010 sijoituttuaan Tour de Skin kokonaiskilpailussa sijalle 22. Seuraavana vuonna hän sijoittui Tour de Skissä 19:nneksi, ja vuonna 2012 18:nneksi. Hän oli Tour de Skillä 2014 kahdeksas ja 2015 kuudes, mikä on hänen paras sijoituksensa maailmancupin osakilpailussa. Yksittäisessä Tour de Skihin kuuluneessa kilpailussa hän on ollut niin ikään parhaimmillaan kuudes. Erillisissä maailmancupin kilpailuissa hän on ollut parhaimmillaan seitsemäs Oslon 30 kilometrin perinteisen hiihtotavan kilpailussa maaliskuussa 2014. Vrabcová-Nývltová lopetti uransa maastohiihtohiihtäjänä vuonna 2015, mutta kilpaili vielä yhdessä Alpen Cupin osakilpailussa helmikuussa 2017.
Kestävyysjuoksu

Nykyään Vrabcová-Nývltová kilpailee kestävyysjuoksussa. Amsterdamin EM-kisoissa 2016 hän sijoittui puolimaratonilla kahdeksanneksi ja Rion olympialaisissa maratonilla 26:nneksi. Maastojuoksun EM-kilpailuissa 2016 hän oli viidestoista. Lontoon MM-kilpailuissa 2017 hän sijoittui maratonilla 14:nneksi. Berliinin EM-kisoissa 2018 hän saavutti maratonilla pronssia Tšekin ennätysajalla 2.26.31.
Hän juoksi puolimaratonin Tšekin ennätyksen 1.11.01 huhtikuussa 2018 Prahassa.
Aiheesta muualla

Eva Vrabcová-Nývltován kotisivut (Arkistoitu – Internet Archive)
Chiloane

Chiloane
| --- | --- |
Sijainti:  Sofala Mosambik
Merialue:  Intian valtameri
Korkein kohta:  3 m
| --- | --- |
Asukasluku:  noin 3 000
muokkaa - muokkaa wikitekstiä - muokkaa Wikidataa
Chiloane on saari Mosambikissa, Sofalan provinssissa. Saarella on noin 3 000 asukasta.
Chillwave

| Chillwave |
| --- | --- |
Alkuperä:  bedroom pop, dreampop, psykedeelinen musiikki, elektroninen musiikki, indie pop, synthpop, elektropop, shoegaze, uusi aalto, R&B, ambient, funk, indie rock, New Age -musiikki, yacht rock, soft rock, downtempo pop
Alkuperämaa:  Yhdysvallat
Kehittymisen ajankohta:  noin 2008–2011
Tyypillisiä soittimia:  laulu, syntetisaattori, sampleri
Kehittyneitä tyylilajeja / suuntauksia:  vaporwave
Chillwave on musiikin tyylilaji, joka ilmestyi 2000-vuosikymmenen loppupuolella. Chillwavea on luonnehdittu dreampopiksi. Muun muassa muusikot Neon Indian ja Washed Out ovat tehneet chillwavea.
FamiTracker

| FamiTracker |
| --- | --- |

Kehityshistoria
Vakaa versio:  0.4.6
Tiedot
Ohjelmistotyyppi:  musiikkiohjelmisto
Lisenssi:  GNU General Public License
Aiheesta muualla
Verkkosivusto
FamiTracker on tracker-ohjelma musiikin tekemiseen. Ohjelma emuloi Nintendo Entertainment Systemin (NES) äänipiiriä ja ohjelmalla tuotetut tiedostot voidaan käyttää oikealla NES:llä tai emulaattorissa. Ohjelmasta voi viedä tiedosto NSF-muodossa soitettavaksi oikealla laitteistolla.
Ohjelma emuloi 2A03-piiriä ja tukee kaikkien kanavien reaaliaikaista emulaatiota. Ohjelmassa on sisäinen sample-muunnos PCM:stä DPCM:ään. Ohjelmassa on MIDI-laitteiden tuki ja se tukee sekä NTSC- että PAL-tiloja.
Aiheesta muualla

How to Make 8-Bit Music with FamiTracker (englanniksi)
Creating Music and Sound for the NES: A Primer for Using Famitracker (englanniksi)
Composing the Cathedral soundtrack in Famitracker (englanniksi)
Eva Törnwall-Collin

Eva Helena Collin (o.s. Törnwall, 23. joulukuuta 1896 Helsinki – 28. kesäkuuta 1982 Helsinki) oli suomalainen taidemaalari.
Collin opiskeli Suomen Taideyhdistyksen piirustuskoulussa 1912–1914 ja Vapaassa Taidekoulussa 1914–1915. Hän osallistui Suomen Taiteilijain näyttelyihin vuosina 1915–1917, 1919, 1921, 1932, 1954 ja 1955. Hänen töitään oli esillä myös ulkomailla Oslossa ja Tukholmassa 1929, Amsterdamissa ja Antwerpenissä 1931, Moskovassa 1934, Riiassa 1935, Oslossa 1936 ja 1940 sekä Tukholmassa ja Göteborgissa 1940. Collin toimi opettajana käsityökoulussa 1922–1924.
Eva Collin oli naimisissa professori ja taiteilija Marcus Collinin kanssa.
Teoksia

Helsingin ruotsalaisen teatterin seinämaalaukset 1937
Palkinnot

IV palkinto Kansallisteatterin kattomaalauskilpailussa 1932
Aiheesta muualla

Suomalaisen kuvataiteen bibliografia : Eva Collin
Famicom Disk System

Family Computer Disk System (jap. ファミリーコンピュータ ディスクシステム, Famiri Konpyūta Disuku Shisutemu) (FDS) on levykeasema Nintendon Family Computerille (Famicom), ja se julkaistiin helmikuussa 1986. Vain Japanissa julkaistu lisäosa sijoitetaan Famicomin pohjaan, ja se liitetään Famicomin kasettiaukkoon RAM-adapterilla. Adapterin mukana tuli myös lisää RAM-muistia, joka oli tarpeen laitteen käyttämiseen: 32 KB ohjelmamuistia ja 8 KB datalle.
Famicom Disk Systemin käyttämä Quick Disk -levyke.
Laite käyttää Mitsumin Quick Disk -formaattiin perustuvia 128 kilotavun levykkeitä (64 KB molemmilla puolilla), joita kutsuttiin nimellä Disc Card.
Famicomin levykkeitä oli paljon halvempaa tuottaa kuin pelimoduuleja, minkä vuoksi useat kehittäjät tekivät pelinsä FDS:lle. Aikanaan levykkeiden tallennuskapasiteetti mahdollisti peleissä kiinnostavia ominaisuuksia, kuten pelitilanteen tallentamisen suoraan levykkeelle; tällaisia pelejä olivat muun muassa The Legend of Zelda (ensimmäinen FDS-peli), Metroid, ja Kid Icarus. Monet FDS:n peleistä käännettiin myöhemmin kansainvälisiä markkinoita varten moduuleille. Tällöin pelitilanteen tallentamiseen käytettiin joskus salasanoja ja joskus pelimoduulin tallennusmuistia.
Nintendon visiona oli, että pelaajat voisivat ladata levykkeelle toisen pelin lopetettuaan yhden Nintendo Disk Writer -kioskeissa.  
Nintendo julkaisi kaikki pelinsä kahden vuoden ajan vain FDS:lle. Laitteesta ei kuitenkaan tullut odotetunlaista menestystä; pelimoduuliteknologia oli kehittynyt patteritallennuksen ja kapasiteetin osalta (yli 128 KB), eikä FDS enää vedonnut kehittäjiin.
Pelien laiton kopiointi moduuleilta levykkeille söi pelikehittäjien tuloja huolimatta useista muutoksista ja kopiointisuojausmenetelmien kehittämisestä. Viimeinen naula FDS:n arkkuun oli laiton oheislaite, joka yhdistettynä toiseen FDS:ään mahdollisti pelien laittoman kopioinnin. Lopulta vuonna 1993 Nintendo määräsi hajotettavaksi kaikki asiakkaita varten tehdyt kopiointilaitteet.
Laitetta myytiin noin 4,5 miljoonaa kappaletta elinkaarensa aikana.
Aiheesta muualla

Kuvia tai muita tiedostoja aiheesta Famicom Disk System Wikimedia Commonsissa